CELEX: 32022R0502
Language: hr
Date: 2022-03-29 00:00:00
Title: Provedbena uredba Komisije (EU) 2022/502 оd 29. ožujka 2022. o izmjeni Provedbene uredbe (EU) br. 1321/2013 u pogledu naziva nositelja odobrenja za primarni proizvod aromâ dima „Scansmoke PB 1110” (Tekst značajan za EGP)

30.3.2022   
               
               
                  HR
               
               
                  Službeni list Europske unije
               
               
                  L 102/6
               
            
         PROVEDBENA UREDBA KOMISIJE (EU) 2022/502
         оd 29. ožujka 2022.
         o izmjeni Provedbene uredbe (EU) br. 1321/2013 u pogledu naziva nositelja odobrenja za primarni proizvod aromâ dima „Scansmoke PB 1110”
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 2065/2003 Europskog parlamenta i Vijeća od 10. studenoga 2003. o aromama dima koje se uporabljuju ili su namijenjene za uporabu u ili na hrani (1), a posebno njezin članak 11.,
         budući da:
         
                     (1)
                  
                  
                     Društvo Azelis Denmark A/S („podnositelj zahtjeva”) podnijelo je 1. listopada 2021. zahtjev u skladu s člankom 11. stavkom 1. Uredbe (EZ) br. 2065/2003, u kojem je zatražilo promjenu naziva nositelja odobrenja za primarni proizvod aromâ dima „Scansmoke PB 1110” kako je utvrđen u Provedbenoj uredbi Komisije (EU) br. 1321/2013 (2).
                  
               
                     (2)
                  
                  
                     Podnositelj zahtjeva u zahtjevu je naveo da se odobrenje za primarni proizvod aromâ dima „Scansmoke PB 1110” treba prenijeti na društvo proFagus GmbH. U prilog svojoj tvrdnji podnositelj zahtjeva dostavio je ugovor o prijenosu koji je sklopio s društvom proFagus GmbH u pogledu primarnog proizvoda aromâ dima „Scansmoke PB 1110”.
                  
               
                     (3)
                  
                  
                     Predložena promjena nositelja odobrenja u potpunosti je administrativne prirode i stoga ne podrazumijeva novu procjenu predmetnih proizvoda.
                  
               
                     (4)
                  
                  
                     Provedbenu uredbu (EU) br. 1321/2013 trebalo bi stoga na odgovarajući način izmijeniti.
                  
               
                     (5)
                  
                  
                     Kako bi se osigurao neometan prijelaz, primjereno je predvidjeti da se primarni proizvod aromâ dima „Scansmoke PB 1110” i iz njega derivirane arome dima i hrana koja ih sadržava, a koji su u skladu s pravilima koja su se primjenjivala prije datuma stupanja na snagu ove Uredbe, mogu nastaviti stavljati na tržište i upotrebljavati dok se ne potroše postojeće zalihe.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) br. 1321/2013
            U tablici u Prilogu Provedbenoj uredbi (EU) br. 1321/2013 unos za primarni proizvod arome dima „Scansmoke PB 1110” mijenja se kako slijedi:
            
                        1.
                     
                     
                        u trećem retku, „Naziv nositelja odobrenja”, riječi „Azelis Denmark A/S” zamjenjuju se riječima „proFagus GmbH”;
                     
                  
                        2.
                     
                     
                        u četvrtom retku, „Adresa nositelja odobrenja”, riječi „Lundtoftegaardsvej 95, 2800 Lyngby, DANSKA” zamjenjuju se riječima „Uslarer Str. 30, 37194 Bodenfelde, NJEMAČKA”.
                     
                  
         
            Članak 2.
            Prijelazne mjere
            Primarni proizvod arome dima „Scansmoke PB 1110”, kako je utvrđen u Prilogu Provedbenoj uredbi (EU) br. 1321/2013, i iz njega derivirane arome dima te hrana koja sadržava primarni proizvod arome dima ili iz njega derivirane arome dima, koji su proizvedeni i označeni prije 19. travnja 2022. u skladu s pravilima koja su bila na snazi prije 19. travnja 2022. mogu se nastaviti stavljati na tržište i upotrebljavati dok se ne potroše postojeće zalihe.
         
         
            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. ožujka 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 309, 26.11.2003., str. 1.
         
         
            (2)  Provedbena uredba Komisije (EU) br. 1321/2013 оd 10. prosinca 2013. o utvrđivanju popisa odobrenih primarnih proizvoda aroma dima za uporabu kao takvih u ili na hrani i/ili za proizvodnju deriviranih aroma dima na razini Unije (SL L 333, 12.12.2013., str. 54.).